Diari Oficial de la Generalitat Valenciana


Sumari del DOGV 6630, del 14-10-2011 (2011/10822)

RESOLUCIÓ de 3 d'octubre de 2011, del secretari autonòmic de Formació i Ocupació i director general del Servei Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions dels programes destinats al foment de l'ocupació protegida per a persones amb discapacitat per a l'exercici 2011.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6630

Data del DOGV
:   14-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10792


Data del document
:   03-10-2011

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * Servei Valencià d'Ocupació i Formació
    * ajuda pública

RESOLUCIÓ de 3 d'octubre de 2011, del secretari autonòmic de Formació i Ocupació i director general del Servei Valencià d'Ocupació i Formació, per la qual es dóna publicitat de l'ampliació dels crèdits màxims que han de finançar les subvencions dels programes destinats al foment de l'ocupació protegida per a persones amb discapacitat per a l'exercici 2011. [2011/10194]  
En el Diari Oficial de la Comunitat Valenciana de 25 de gener de 2011, número 6445, es va publicar l'Ordre 64/2010, de 30 de desembre, de la Conselleria d'Economia, Hisenda i Ocupació, per la qual es convoca i es regula la concessió de subvenció destinades al foment de l'ocupació protegida per a persones amb discapacitat en centres especials d'ocupació i enclavaments laborals per a l'exercici 2011.  
D'acord amb la Llei 17/2010, de 30 de desembre, de Pressupostos de la Generalitat per a l'exercici 2011 (DOCV núm. 6429, de 31 de desembre de 2010), així com allò disposat en l'article 47.11. del Text Refós de la Llei d'Hisenda Pública de la Generalitat, aprovat per Decret Legislatiu de 26 de juny de 1991, es va publicar en el Diari Oficial de la Comunitat Valenciana de 8 d'abril de 2011 la Resolució de 31 de març de 2011, del director general del Servei Valencià d'Ocupació i Formació, per la qual es dóna publicitat a les línies de crèdit i a l'import global màxim destinat a finançar les subvencions de diversos programes de foment d'ocupació en l'exercici 2011.   
L'apartat nou a) de la Resolució de 31 de març de 2011 determinava els crèdits màxims per a finançar les ajudes destinades per a programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II de l'esmentada Ordre 64/2010, i les ajudes a unitats de suport a l'activitat professional en el marc dels serveis d'ajustament personal i social, establides en el capítol III títol II de la mateixa ordre, per un import global de 83.803.940,00 €   
Atesa l'existència de crèdit disponible per a atendre les sol·licituds presentades, en relació amb estos programes, i en aplicació d'allò previst en la disposició addicional primera de l'Ordre 64/2010, de 30 de desembre, pertoca incrementar el finançament pressupostari i publicar una dotació addicional de fons sense establir un nou termini de presentació de sol·lictuds.  
En conseqüència, resolc:  
  
Únic  
Ampliar la dotació pressupostària en 1.681.000,00 €, fons procedents del SPEE, en el codi línia T2240000, del capítol 4, subprograma 322.51, Foment d'Ocupació, del Servei Valencià d'Ocupació, del Servei Valencià d'Ocupació i Formació, per atendre les sol·licituds de les ajudes destinades als programes de creació d'ocupació estable i manteniment de llocs de treball en centres especials d'ocupació, establides en els capítols I i II del títol II de l'esmentada Ordre 64/2010, i les ajudes destinades a unitats de suport a l'activitat professional en el marc dels serveis d'ajustament personal i social, establides en el capítol III, títol II de la mateixa ordre.   
Després de l'increment, la dotació per a estes ajudes arriba a un crèdit global màxim de 00.627.978,00 €.  
Contra este acte, que esgota la via administrativa, podran els interessats interposar un recurs contenciós administratiu en el termini de dos mesos, comptador des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa, o, potestativament, un recurs de reposició davant l'òrgan que dicta esta resolució en el termini d'un mes, computat en els termes ja dits, segons allò disposat en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga interposar qualsevol altre recurs dels previstos en la vigent legislació.   
  
València, 3 d'octubre de 2011.- El secretari autonòmic de Formació i Ocupació i director general del Servei Valencià d'Ocupació i Formació: Román Ceballos Sancho.